b'\n_START_ARTICLE_\nMasjid Hashim Yahaya\n_START_SECTION_\nUbah suai\n_START_PARAGRAPH_\nMasjid ini mula dibina pada 1876 (1862\xc2\xa0?) dan dinaik taraf tiga kali sehinggalah tahun 1978 dan mengekalkan rupa bentuknya sehingga sekarang. Pada 8 Oktober 1979, Tunku Abdul Rahman telah meletakkan batu asas pembinaan semula masjid ini. Tengku Razaleigh Hamzah selaku Menteri Kewangan Malaysia telah membuka masjid ini secara rasmi pada 30 Januari 1981._NEWLINE_Masjid ini mempunyai 10,000 anak kariah dari Kampung Dodol, Kampung Masjid, Taman Nusantara, Jalan Makloom, dan Taman Zainal Abidin. CCTV dengan kos RM11,000 telah dipasang di masjid ini , ditanggung oleh Ahli Dewan Undangan Negeri (ADUN) Datok Keramat, Jagdeep Singh Deo. _NEWLINE_Pada 8 November 1965, pertandingan bacaan al Quran telah diadakan di masjid ini . Pertandingan ini anjuran Ikatan Amal Belia pada 21 November 1965. Pada 20 November 1965 diadakan sambutan ulang tahun wafatnya Nabi Muhamad. Turut hadir ialah Speaker Dewan Undangan Negerin Pulau Pinang, Tuam Haji Suleiman bin Haji Ahmad dan pengerusi Wanita PMIP Pulau Pinang, Ustazah Salmah binti Sheik Hussain.'